ทรานส์ฟอร์มเมอร์ส โรบอท อิน ดิสไกส์ 2015

**ทรานส์ฟอร์มเมอร์ส โรบ็อทส์ อิน ดิสไกส์ 2015** (Transformers : Robots in Disguise 2015) คือการ์ตูนชุดทรานส์ฟอร์มเมอร์สจบในตอนที่จัดสร้างโดย ฮาสโบร สตูดิโอ และ ดาร์บี้ ป๊อป โปรดักชั่นส์ โดยเป็นภาคที่มีความเกี่ยวเนื่องกับละครชุด **[[ทรานส์ฟอร์มเมอร์ส ไพร์ม|ทรานส์ฟอร์มเมอร์ส ไพรม]]์** ออกอากาศทางการ์ตูนเน็ตเวิร์ก ในสหรัฐอเมริกา โดยการ์ตูนชุดนี้ได้บริษัท โพลีกอน พิกเจอร์ส (Polygon Pictures) สตูดิโอผลิตแอนิเมชันชั้นนำ มาร่วมจัดทำแอนิเมชันในการ์ตูนเรื่องนี้ และยังได้นักพากย์ชั้นนำมาร่วมให้เสียงพากย์เหล่าหุ่นยนต์ทรานส์ฟอร์มเมอร์สหลายท่าน อาทิ วีล เฟรดลี่ , คอนสแตนส์ ซิมเมอร์ , ดาร์เรน คริส , และ ปีเตอร์ คัลเลน ส่วนฉบับการ์ตูนเน็ตเวิร์กในประเทศไทยนั้น ก็ยังได้เหล่านักพากย์ชาวไทยชั้นนำอย่าง คมสรร รัตนากรบดี , จักรรัตน์ ศรีรักษ์ , นนท์ ศรีโพธิ์ , โสภิชา อุ่นสมัย และนักพากย์ไทยอีกมากมาย

สำหรับในประเทศไทย เมื่อปี พ.ศ. 2558 ทางช่อง 3 Family ได้นำทรานส์ฟอร์มเมอร์ส โรบอท อิน ดิสไกส์ 2015 (เฉพาะฤดูกาลที่ 1) มาออกอากาศ เริ่มตอนแรกเมื่อวันที่ 15 กันยายน พ.ศ. 2558 โดยใช้ชื่อเรื่องว่า "**ทรานส์ฟอร์มเมอร์ส จักรกลพิทักษ์โลก**" และยังได้นักพากย์ไทยอีกหลาย ๆ ท่าน ที่มาร่วมให้เสียงพากย์ในฉบับ ช่อง 3 Family ด้วยเช่นกัน อาทิ อิทธิพล มามีเกตุ , ภิญโญ รุ่งสมัย ,จรัสกร ทิพย์ศรี , สิทธิสม มุทธานุกูลวงศ์ ฯลฯ

## เนื้อเรื่องย่อ
### ฤดูกาลที่ 1
**บัมเบิ้ลบี** นายตำรวจยศร้อยโทที่ทำหน้าที่รักษาความปลอดภัยในดาวไซเบอร์ทรอน เขาได้พบกับเหตุการณ์อันน่าอัศจรรย์เมื่อเขาสามารถติดต่อกับ **อ็อพติมัส ไพรม์** ได้ผ่านทางเงาของกระจกหรือสิ่งที่สะท้อนแสง โดยขณะนั้น อ็อพติมัสยังหลงทางอยู่ในโลกอีกมิติหนึ่งที่เรียกกันว่า โลกแห่งไพรม์ อ็อพติมัสมีคำสั่งให้บัมเบิ้ลบีออกปฏิบัติภารกิจสำคัญและต้องประจำการอยู่ที่โลกมนุษย์ บัมเบิ้ลบีจึงได้ใช้สะพานเชื่อมมิติหวนคืนสู่โลกอีกครั้ง โดยมี **สตรองอาร์ม** หุ่นยนต์เพศหญิงที่มีตำแหน่งเป็นนักเรียนฝึกงาน และ **ไซด์สไวป์** หุ่นยนต์จอมกะล่อนที่ก่อเรื่องจนถูกสตรองอาร์มจับติดสอยห้อยตามมาด้วยโดยไม่ได้ตั้งใจ จนเวลาต่อมาบัมเบิ้ลบีได้พบกับหุ่นยนต์ขนาดเล็ก นาม **ฟิซิท** ที่ขับยานบินนามว่า อัลคามอร์มาลงจอดฉุกเฉินที่โลกมนุษย์เช่นกัน และยังได้รู้จักกับ **กริมล็อก** หุ่นยนต์ไดโนเสาร์สีเขียวที่เป็นนักโทษในนั้น รวมถึง **เดนนี่ เคลย์** และ **รัสเซล เคลย์** มนุษย์สองพ่อลูกซึ่งทำอาชีพเก็บขยะ จึงเกิดเป็นทีมเล็ก ๆ ทีมหนึ่งที่คอยรักษาความปลอดภัยให้โลกมนุษย์และคอยปราบปรามดีเซปติคอนส์ที่เป็นพวกนักโทษที่ยังหลงเหลือ รวมถึงตามล่าตัวร้ายรายสำคัญอย่าง **สตีลจอว์** **อันเดอร์ไบต์** และตัวอื่น ๆ อย่างลับ ๆ โดยใช้ชื่อทีมว่า **ทีมบี** (Bee Team) ในช่วงท้ายของฤดูกาลนี้ อ็อพติมัส ไพรม์ สามารถออกจากโลกแห่งไพรม์และกลับสู่โลกมนุษย์ได้ด้วยความช่วยเหลือจากดวงวิญญาณเหล่าบรรพบุรุษของเขา และร่วมมือกับทีมบีปราบเมกะทรอนัสได้ในที่สุด ส่วนสตีลจอว์นั้นหลบหนีไปได้ 
#### การออกอากาศ
ฤดูกาลที่ 1 เริ่มออกอากาศที่ประเทศออสเตรเลียเป็นประเทศแรก โดยเริ่มตอนแรกเมื่อวันที่ 21 กุมภาพันธ์ พ.ศ. 2558 ขณะที่สหรัฐอเมริกาเริ่มออกอากาศตอนแรกเมื่อวันที่ 14 มีนาคม พ.ศ. 2558 จบวันที่ 12 กันยายน พ.ศ. 2558 จำนวนตอนทั้งหมด 26 ตอน และในประเทศไทยเริ่มตอนแรกเมื่อวันที่ 15 กันยายน พ.ศ. 2558 ออกอากาศทางช่อง 3 Family

### ฤดูกาลที่ 2
หลังจากภารกิจการกำจัดเมกะทรอนัสสิ้นสุดลงไปไม่นาน ฝ่ายดีเซปติคอนส์ก็ยังมีพรรคพวกของ **สตีลจอว์** ที่ยังลอยนวลอยู่ รวมถึงหุ่นยนต์ดีเซปติคอนส์ตัวอื่น ๆ ที่เคยถูกทีมบัมเบิ้ลบีจับขังไว้ในแคปซูลชนิดพิเศษ และบางตัวยังเป็นนักโทษที่ถูกขังในยานอัลคามอร์ ภายหลังสตีลจอว์ได้ปลดปล่อยนักโทษเหล่านี้ออกมาและพากันหลบหนีไป เพื่อเริ่มสร้างกลุ่มกันใหม่ สตีลจอว์ได้ขึ้นเป็นรองผู้บัญชาการและไปสร้างกองทัพกันในยาน นี่จึงเป็นหน้าที่ของอ็อพติมัส ไพรม์ บัมเบิ้ลบี และเหล่าออโต้บ็อตส์ ที่จะต้องตามจับกุมพรรคพวกของสตีลจอว์และนักโทษเหล่านี้ให้เร็วที่สุด โดยการปฏิบัติภารกิจครั้งนี้นั้น ออพติมัส ไพรม์ และบัมเบิ้ลบี จะแยกกันทำงาน โดยแบ่งกองกำลังออกเป็นสองหน่วยเนื่องจากช่วงเวลาที่เปิดสะพานเชื่อมมิตินั้นเกิดขัดข้องบวกกับต้องใช้เวลาซ่อนตัว  แต่เมื่อเวลาผ่านไป ทีมบีตามไปเจอฐานทัพสตีลจอว์พร้อม ๆ กับการวางแผนติดตั้งระเบิดจำศีลเพื่อตามจับกุมและขังพวกดีเซปติคอนส์ที่ประจำอยู่ในยานไว้ในแคปซูลจำศีลขนาดใหญ่และส่งไปในช่องว่างของมิติจนสำเร็จ
#### การออกอากาศ
ฤดูกาลที่ 2 เริ่มออกอากาศที่สหรัฐอเมริกาเป็นประเทศแรก โดยเริ่มตอนแรกเมื่อวันที่ 20 กุมภาพันธ์ พ.ศ. 2559 จบวันที่ 14 พฤษภาคม พ.ศ. 2559 มีจำนวนตอนทั้งหมด 13 ตอน

### ฤดูกาลที่  2½
เนื้อเรื่องหลักในฤดูกาลนี้นั้นจะกล่าวถึงเหล่าดีเซปติคอนส์ที่เป็นนักล่าสมบัติที่ปฏิบัติภารกิจสำคัญ คือ ออกค้นหาอาวุธชนิดพิเศษหลาย ๆ ชนิด ซึ่งเรียกกันว่า **ไออาคอน** (Iacon) โดยอาวุธบางชนิดนั้นเป็นอาวุธที่ได้เคยปรากฏอยู่ในภาค **ทรานส์ฟอร์มเมอร์ส ไพรม์** ซึ่งเป็นการ์ตูนชุดภาคที่แล้วอีกด้วย อาทิ ดาบ **ดาร์กสตาร์เซเบอร์** (Dark Star Saber) ดาบที่ถูกหลอมขึ้นมาโดยใช้เลือดของ **ยูนิครอน** เป็นเชื้อเพลิงหลัก เป็นต้น และยังมีเรื่องราวการกลับมาทวงแค้นครั้งใหญ่ของ **สตาร์สครีม** โดยมีการออกแบบร่างกายของสตาร์สครีมในภาค โรบ็อต อิน ดิสไกส์ นี้ขึ้นใหม่ทุกส่วนจนมีความแตกต่างไปจากภาค ทรานส์ฟอร์มเมอร์ส ไพรม์ ไปอย่างสิ้นเชิง แต่จะมีความคล้ายคลึงกับสตาร์สครีมในยุค ทรานส์ฟอร์มเมอร์ส G1 เสียมากกว่า
#### การออกอากาศ
ฤดูกาลที่  2½ เริ่มออกอากาศที่ประเทศแคนาดาเป็นประเทศแรก โดยเริ่มตอนแรกเมื่อวันที่ 10 กันยายน พ.ศ. 2559 และออกอากาศตอนจบเมื่อวันที่ 15 ตุลาคม พ.ศ. 2559 ส่วนในสหรัฐอเมริกา เริ่มออกอากาศตอนแรกเมื่อวันที่ 22 ตุลาคม พ.ศ. 2559 และออกอากาศตอนจบไปเมื่อวันที่ 26 พฤศจิกายน พ.ศ. 2559 จำนวนตอนทั้งหมด 6 ตอน

## ตัวละครและผู้ให้เสียง
### ออโต้บ็อตส์
* **[[บัมเบิลบี (ทรานส์ฟอร์มเมอร์ส)|บัมเบิ้ลบี]]** (Bumblebee) ในภาคนี้ได้กลายเป็นพระเอกเต็มตัวเป็นครั้งแรก เขาได้กลายเป็นผู้บัญชาการทีมเล็กๆ นามว่า ทีมบี แต่บางครั้งการออกคำสั่งของเขาไม่น่าเชื่อถือนักเนื่องจากเขายังอ่อนประสบการณ์ทางด้านนี้ ขณะที่ฝีมือการรบนั้นก็มีความสามารถพอตัว ให้เสียงภาษาไทยโดย คมสรร รัตนากรบดี (ฉบับการ์ตูนเน็ตเวิร์ก) และ อิทธิพล มามีเกตุ (ฉบับช่อง 3 Family)
* **สตรองอาร์ม** (Strongarm) หุ่นยนต์เพศหญิงที่มีบทบาทหน้าที่เป็นนักเรียนฝึกหัดของไซเบอร์ทรอน มีอุปนิสัยเป็นผู้ที่เคร่งครัดในกฎกติกาที่มีการบัญญัติไว้อย่างเข้มงวดกวดขัน กัดกับไซด์สไวป์แต่เข้าขาได้ดี ให้เสียงภาษาไทยโดย โสภิชา อุ่นสมัย (ฉบับการ์ตูนเน็ตเวิร์ก) และ จรัสกร ทิพย์ศรี (ฉบับช่อง 3 Family)
* **[[ไซด์สไวป์]]** (Sideswipe) แปลงร่างเป็นรถยนต์สีแดง มีนิสัยขี้เล่น และมีความกะล่อนอยู่ในตัว มักจะได้ทำงานร่วมกับสตรองอาร์ม แมความเห็นไม่ตรงกับทะเลาะกันเสมอ แต่เข้าขากันได้ดี เน้นลีลานอกแผนแบบผาดโผน ให้เสียงภาษาไทยโดย นนท์ ศรีโพธิ์ (ฉบับการ์ตูนเน็ตเวิร์ก) และ ภิญโญ รุ่งสมัย (ฉบับช่อง 3 Family)
* **ฟิซิท** (Fixit) หุ่นยนต์มินิ-คอน ตัวสีส้ม มีร่างกายสีส้ม คือนักบินขับยานบินที่ใช้ขังนักโทษที่ยานพังบนโลกพบกับบัมเบิลบี เขาเชี่ยวชาญด้านเทคโนโลยีและการจับสัญญาณชีพของข้าศึก กับแพทย์รักษาทีม และช่างซ่อมกับสร้างห้องขังจับคุมดีเซปติคอนส์ แต่ข้อเสียคือในบางเวลาระบบร่างกายของเขาจะรวน ทำให้การพูดคุยสนทนาติดขัดทุกที มีวิธีแก้คือต้องทำให้ร่างกายของเขาได้รับแรงกระแทก ให้เสียงภาษาไทยโดย จักรรัตน์ ศรีรักษ์ (ฉบับการ์ตูนเน็ตเวิร์ก) และ พิชาภพ ภัทรกูลนิยม (ฉบับ ช่อง 3 Family)
* **[[กริมล็อก]]** (Grimlock) หุ่นยนต์ไดโนเสาร์ตัวใหญ่สีเขียว คู่ปรับกับอันเดอร์ไบต์ 1 ในนักโทษดีเซปติคอนส์ คดีทำลายทรัพย์สิน จับขังไว้ในยานอัลคามอร์ แต่พอห้องขังพัง ร่วมกับทีมบี พิสูจน์ตัวเอง กับคอยสนับสนุนทีมได้อย่างดีเยี่ยม ให้เสียงภาษาไทยโดย กริน อักษรดี (ฉบับการ์ตูนเน็ตเวิร์ก) และ สิทธิสม มุทธานุกูลวงศ์ (ฉบับช่อง 3 Family)
* **[[แจ็ส (ทรานส์ฟอร์มเมอร์ส)|แจ็ส]]** (Jazz) แปลงร่างเป็นรถยนต์สีขาวกับสีฟ้า เขารู้จักกับบัมเบิ้ลบีซึ่งถือว่าเป็นหุ่นยนต์ออโต้บ็อตส์รุ่นเดียวกัน เป็นตัวละครรับเชิญที่มาแสดงเพียงไม่กี่ตอน ให้เสียงภาษาไทยโดย จักรรัตน์ ศรีรักษ์ (ฉบับการ์ตูนเน็ตเวิร์ก) และ สิทธิสม มุทธานุกูลวงศ์ (ฉบับช่อง 3 Family)
* **[[คอนวอย (ทรานส์ฟอร์มเมอร์ส)|ออพติมัส ไพรม์]]** (Optimus Prime) ผู้นำของฝ่ายออโต้บ็อตส์ ซึ่งในภาคนี้ มีเหตุการณ์บางอย่างที่ทำให้เขาหลงทางอยู่ในโลกแห่งไพรม์ แต่เขาจะติดต่อพูดคุยกับบัมเบิ้ลบีได้โดยผ่านทางเงาของกระจก ในช่วงปลายฤดูกาลที่ 1 อ็อพติมัสทราบข่าวเรื่องการกลับมาของ **เมกะทรอนัส** จึงยื่นคำขอร้องถึงเหล่าดวงวิญญาณบรรพบุรุษแห่งไพรม์ รวมถึง ไมโครนัส ครูผู้ฝึกสอนของเขาเพื่อออกจากโลกแห่งไพรม์กลับไปยังโลก เพื่อไปปราบเมกะทรอนัส สุดท้ายอ็อพติมัส ไพรม์ จึงได้กลับสู่โลก และปราบเมกะทรอนัสได้ แต่ผลจากการที่เขาออกจากโลกแห่งไพรม์มานานเกินไป ทำให้เขาอ่อนแอลง โชคดีที่เขายังได้ประสบการณ์จากการต่อสู้ครั้งใหม่ บวกกับการดำรงตำแหน่งผู้นำของทีมร่วมกับบัมเบิ้ลบี เขาจึงได้พลังกลับคืน เมื่อเวลาผ่านไป กลุ่มนักโทษในยานอัลคามอร์ถูกจับไปหมด อ็อพติมัสจึงกลับสู่ไซเบอร์ทรอน แต่เขายังคอยติดต่อกับทีมบัมเบิ้ลบีเพื่อให้ข้อมูลเกี่ยวกับภารกิจต่าง ๆ และจะกลับมายังโลกเมื่อทีมบัมเบิ้ลบีประสบปัญหาร้ายแรง ให้เสียงภาษาไทยโดย ธงชัย ชาญชำนิ (ฉบับ การ์ตูนเน็ตเวิร์ก) และ สิทธิสม มุทธานุกูลวงศ์ (ฉบับช่อง 3 Family)
* **[[ดริฟต์ (ทรานส์ฟอร์มเมอร์ส)|ดริฟต์]]** (Drift) นักล่าค่าหัวฝ่ายออโต้บ็อตส์ ล่าตัวบัมเบิ้ลบี แต่เมื่อมีเหตุการณ์ที่เขาได้รับการช่วยเหลือจากบัมเบิ้ลบี เขาจึงสำนึกในบุญคุณและร่วมเข้าทีม ดริฟต์มีลูกศิษย์สองคนนามว่า สลิปสตรีม และ เจ็ทสตอร์ม ข้อเสียของดริฟต์คือมักจะไม่ค่อยเอาใจใส่และชอบต่อว่าลูกศิษย์ทั้งสองหลาย ๆ เรื่อง แม้เพียงแค่เรื่องการขัดดาบผิดวิธี แต่ภายหลังเขาได้รับคำแนะนำจากรัสเซล มนุษย์คนหนึ่งที่รู้จักกับทีมบัมเบิ้ลบีโดยบังเอิญว่า ให้เลิกต่อว่าลูกศิษย์ทั้งสองเสีย นับแต่นั้นมาดริฟต์จึงเปลี่ยนวิธีการสั่งสอนลูกศิษย์ด้วยการใช้ความอ่อนโยนมากขึ้น ดริฟต์แปลงร่างเป็นรถสีส้มสลับดำ ให้เสียงภาษาไทยโดย กริน อักษรดี (ฉบับการ์ตูนเน็ตเวิร์ก) และ ภิญโญ รุ่งสมัย (ฉบับช่อง 3 Family)
* **เจ็ทสตอร์ม** (Jetstorm) หุ่นยนต์ขนาดเล็ก เป็นลูกศิษย์ของดริฟต์ ให้เสียงภาษาไทยโดย นนท์ ศรีโพธิ์ (ฉบับการ์ตูนเน็ตเวิร์ก) และ พิชาภพ ภัทรกูลนิยม (ฉบับช่อง 3 Family)
* **สลิปสตรีม** (Slipstream) หุ่นยนต์ขนาดเล็ก เป็นลูกศิษย์ของดริฟต์เช่นเดียวกับเจ็ทสตอร์ม ให้เสียงภาษาไทยโดย จักรรัตน์ ศรีรักษ์ (ฉบับการ์ตูนเน็ตเวิร์ก) และ ธวัช รัตตะชัย (ฉบับช่อง 3 Family)
* **วินด์เบลด** (Windblade) หุ่นยนต์เพศหญิงอีกหนึ่งตัว เป็นตัวละครรับเชิญ เริ่มปรากฏตัวในช่วงปลายฤดูกาลที่ 1 โดยการปรากฏตัวของวินด์เบลดได้เริ่มขึ้นเพื่อตามจับกุมดีเซปติคอนส์เพศหญิงที่มีนามว่า ซิซซา จนได้รู้จักกับทีมบัมเบิ้ลบี วินด์เบลดมักจะชอบเรียกไซด์สไวป์ว่า "พ่อหล่อลื่น"
* **ไมโครนัส** (Micronus) ครูผู้ประสิทธิ์ประสาทวิชาต่าง ๆ ให้แก่อ็อพติมัส ไพรม์ ในช่วงเวลาที่อ็อพติมัสยังหลงอยู่ในโลกแห่งไพรม์ และก็เป็นไมโครนัสนี้เองที่เป็นผู้ส่งอ็อพติมัสกลับไปยังโลกตามเดิม
* **[[แร็ดเชต (ทรานส์ฟอร์มเมอร์ส)|แร็ดเชต]]** (Ratchet) เป็นเพื่อนที่สนิทที่สุดของอ็อพติมัส ไพรม์ นอกจากนี้ แร็ดเชตยังมีผู้ติดตามเป็นหุ่นยนต์ขนาดเล็ก(มินิ-คอน)เป็นของตัวเองอยู่หนึ่งตัว มีนามว่า อันเดอร์โทน (Undertone) แต่อันเดอร์โทนพูดไม่ได้ แร็ดเชตในภาคนี้เริ่มปรากฏตัวครั้งแรกในช่วงปลายฤดูกาลที่ 2 ในฐานะตัวละครรับเชิญ

### มนุษย์
* **เดนนี่ เคลย์** (Denny Clay) ฝ่ายมนุษย์ มีลูกชายหนึ่งคนชื่อ รัสเซล เคลย์ โดยแดนนี่ ทำอาชีพเป็นคนเก็บขยะ หาเลี้ยงตัวเองและลูกชาย ให้เสียงภาษาไทยโดย วรวุฒิ วรเนตร (ฉบับการ์ตูนเน็ตเวิร์ค) และ ธวัช รัตตะชัย (ฉบับช่อง 3 Family) 
* **รัสเซล เคลย์** (Russell Clay) ลูกชายคนเดียวของแดนนี่ เหตุการณ์เริ่มขึ้นเมื่อระหว่างที่เขาเดินเล่นอยู่ในป่า ทำให้เขาพบกับไซด์สไวป์ รวมถึงทีมบัมเบิ้ลบีโดยบังเอิญ นับจากนั้นเป็นต้นมารัสเซลและพ่อของเขาจึงได้คอยช่วยเหลือบัมเบิ้ลบีอยู่ตลอด ให้เสียงภาษาไทยโดย ชินพรรธน์ กิตติชัยวรางค์กูร (ฉบับการ์ตูนเน็ตเวิร์ก) และ รัตติยากร ริมสินธุ (ฉบับช่อง 3 Family)
* **แฮงค์** (Hank) เพื่อนสาวของรัสเซล ให้เสียงภาษาไทยโดย โสภิชา อุ่นสมัย (ฉบับการ์ตูนเน็ตเวิร์ก) และ จุฑามาศ ชวนเจริญ (ฉบับช่อง 3 Family)

## Decepticon
### Steeljaw's Pack
ทีมย่อยนำโดยสตีลจอว์ ทุกคนถูกสตีลจอว์ทำลายตราDecepticon กับพังเครื่องติดตามไปพร้อมกัน ถูกรวมตัวกันมีเป้าหมายคือกองทัพครองโลก แค่ 1 คนอันตรายจนทีมบีเกือบไม่รอด เพราะมีทักษะแตกต่างกัน
* **สตีลจอว์** (Stealjaw) หุ่นยนต์หมาป่าตัวร้ายหลักในเรื่อง เน้นสู้โดยใช้กรงเล็บ ถูกจับข้อหาใช้ sub sonic ก่อความไม่สงบ พอออกมาจากห้องขัง หาสมาชิกสร้างทีมยึดครองโลก กับแผนอันตราย แต่พลาดเสมอ ถูกเมกะทรอนัสหลอกใช้ปล่อยออกมจากต่างมิติ เพื่อทำลายโลกพอรู้ว่าโดนหลอกก็ถูกจัดการแล้วหนีไป

ซีซั่น 2 คือคนเดียวที่รอดกับหาทางสร้างทีมขึ้นมาใหม่ ไปชวนคิกแบค แต่ถูกปฏิเสธจึงสงสัยกับแอบตามมาจบพบยานAlchemor มีDecepticonรวมตัวมากมาย จึงไปต่อรองกับทำงานหานักรบมาให้ โดยตนจงใจทำร้ายตัวเอง กับล่อให้ Autobot ไปจับScorponokกับCrazyboltถ่วงเวลา ใช้โอกาสปล่อยนักโทษที่ถูกขังสร้างทีมใหม่มาสำเร็จ(ปล่อยแค่ 7 คน)กับนำทางไปรวมตัวที่ฐานกับไต่เต้าหวังเป็นใหญ่ กับยึดอำนาจ แต่สุดท้ายก็โดนพวกออโต้บ็อตส์จับกุมทั้งยาน

ซีซั่น 3 ถูกทางสภาปล่อยตัวออกมากับนำทีมอีก 4 คน ไปโลกเพื่อแก้แค้น กับทำงานให้บุคคลลึกลับ พอลูกทีมถูกจับกุมหมด กับแผนใกล้สำเร็จ ต่อรองขอพบตัวหุ้นส่วน คือซาวด์เวฟจงใจเรียกเมกะทรอนกลับมา ตนก็หนีไปกับคือนักโทษคนสุดท้ายที่หลงเหลืออยู่กับพอพวกออโต้บ็อตส์ไปสืบเรื่องสภา ตนแอบตามไปด้วยกับช่วยแค่ครึ่งทางแล้วหนีกลับโลกมาเริ่มแผนสร้างทัพอีกที แต่สุดท้ายก็โดนจับในที่สุด ให้เสียงภาษาไทยโดย วรวุฒิ วรเนตร (ฉบับการ์ตูนเน็ตเวิร์ก) และ พิชาภพ ภัทรกูลนิยม,ธวัช รัตตะชัย (ฉบับช่อง 3 Family)
* **ธันเดอร์ฮูฟ** (Thunderhoof) หุ่นมีเขากวาง ใช้ขวิดกับกำทืบเท้าเกิดแผ่นดินไหว บอสอาชญากรใหญ่สุดในไซเบอร์ทรอน คือลูกทีมคนแรกของสตีลจอว์ กับคือรองผู้นำ กับไม่ชอบใจที่สตีลจอว์เหนือกว่าแต่นำทีมล้มเหลวเสมอ พอแคลมป์ดาวน์มาร่วมทีมไม่พอใจกับไม่เคยเชื่อใจ แต่สตีลจอว์ห้ามเสมอ เพราะเห็นว่ามีประโยชน์จึงยอม พอถูกจับในซีซั่น 1

ซีซั่น 2ถูกสตีลจอว์ปลดปล่อย แต่สุดท้ายก็ถูกจับขังไว้ในยานเช่นเดิม

ซีซ่น 3 คือ 1 ในลูกทีม 4 คนที่มาล้างแค้นออโต้บ็อตส์ แต่ก็โดนจับด้วย ให้เสียงภาษาไทยโดย กริน อักษรดี,สิทธิสม มุทธานุกูลวงศ์ (ฉบับ การ์ตูนเน็ตเวิร์ก) และ ภิญโญ รุ่งสมัย (ฉบับช่อง 3 Family)
* **อันเดอร์ไบต์** (Underbite) หุ่นยนต์จอมพลังกินโลหะเป็นอาหาร ยิ่งกินยิ่งเก่ง แค่ชั่วคราว แต่ถ้ากินพลาสติกจะอ่อนแรง มีลักษณะร่างกายคล้ายไดโนเสาร์หรือหมา

ซีซั่น 1 คือตัวแรกที่ถูกทีมบีจับขัง แล้วถูกสตีลจอว์ช่วยออกมาเข้าทีมตอนจบซีซั่น 1 ก็ถูกจับ

ซีซั่น 3 เป็น 1 ในลูกทีม 4 คนที่มาล้างแค้นออโต้บ็อตส์ แต่ก็โดนจับด้วย ให้เสียงภาษาไทยโดย วรวุฒิ วรเนตร,จักรรัตน์ ศรีรักษ์ (ฉบับการ์ตูนเน็ตเวิร์ก) และ พิชาภพ ภัทรกูลนิยม (ฉบับช่อง 3 Family)
* **แฟรคเทอร์** (Fractor) นักล่าเงินรางวัล คู่ปรับของดริฟท์ที่มายังโลกตามจับทีมบีแต่พลาด จึงไปร่วมกับสตีลจอว์ ช่วงปลายซีซั่น 1 รับงานจับมินิคอนกับเชลย และไปปล่อยพวกนักโทษแต่ล้มเหลวถูกอ็อตติมัส ไพรม์จัดการง่ายๆ จนโดนจับกุม ให้เสียงภาษาไทยโดย วรวุฒิ วรเนตร (ฉบับการ์ตูนเน็ตเวิร์ก) และ พิชาภพ ภัทรกูลนิยม (ฉบับช่อง 3 Family)
* **ไอราซอร์** (Airazor) หนึ่งในผู้ที่ติดตามแฟรคเทอร์มาที่โลกเพื่อตามล่าบัมเบิ้ลบี ภายหลังไอราซอร์ถูกจับตัวได้และถูกนำเข้าสู่สภาวะหยุดนิ่งอยู่ในแคปซูลห้องขังชนิดพิเศษ ให้เสียงภาษาไทยโดย นนท์ ศรีโพธิ์ (ฉบับการ์ตูนเน็ตเวิร์ก) และ สิทธิสม มุทธานุกูลวงศ์ (ฉบับช่อง 3 Family)
* **ไดว์บอมบ์** (Divebomb) หนึ่งในผู้ที่ติดตามแฟรคเทอร์มาที่โลก เช่นเดียวกับไอราซอร์ ให้เสียงภาษาไทยโดย จักรรัตน์ ศรีรักษ์ (ฉบับการ์ตูนเน็ตเวิร์ก) และ ธวัช รัตตะชัย (ฉบับช่อง 3 Family)
* **แคลมป์ดาวน์** (Clampdown) หุ่นปู ตัวสีแดง ใช้ก้ามคมบีบตัดเหยื่อ นิสัยขี้ขลาด มีทักษะหนีเอาตัวรอด และชอบแฉความลับของคนอื่น คือตัวการที่ทำให้ธันเดอร์ฮูฟโดนจับก่อนเรื่องหลัก ถูกจับในปลายซีซั่น 1

ซีซั่น 2 ถูกปล่อยตัวออกมา แต่ก็ถูกจับสอบปากคำเรื่องฐานจนโดนจับขัง

ซีซั่น 3 เป็น 1 ในลูกทีม 4 คนที่มาล้างแค้นออโต้บ็อตส์ แต่ก็โดนจับด้วย ให้เสียงภาษาไทยโดย นนท์ ศรีโพธิ์ (ฉบับการ์ตูนเน็ตเวิร์ก) และ สิทธิสม มุทธานุกูลวงศ์ (ฉบับ ช่อง 3 Family)
#### สมาชิกเพิ่มในซีซั่น 2
นักโทษที่ถูกสตีลจอว์ปล่อยตัวออกมาและเข้าร่วม
* **กราวด์พาวเดอร์** (Groundpounder) หุ่นกอริล่าตัวสัฟ้า แฝงตัวเป็นรถก่อสร้าง แล้วไปทำงานอยู่ในเวทีประเภทสังเวียนหุ่นเหล็ก นิสัยชอบสู้ จอมพลังมีทักษะลีลาสู้ ทีมบัมเบิ้ลบีมีภารกิจตามจับกุม ทำให้กริมล็อกได้แฝงตัวเป็นนักสู้ในสังเวียนเดียวกับเขาบ้าง ตนแพ้กริมล็อกโค่นแชมป์ไปในทันที จนถูกทีมบีจับกุม

* **ควิลล์ไฟร์** (Quillfire) หุ่นเม่น หนามบนหลังงอกออกมาเรื่อยๆ ใครโดนเข้าไปนั้นจะมีอาการแบบสุ่ม แต่ไม่เป็นอันตรายถึงชีวิต นักอนาธิปไตยก่อคดีหัวรุนแรงไม่ชอบใจผู้มีอำนาจ พูดจาแนวการเมืองต่อต้านอำนาจ ถูกทีมบีจับขัง แล้วพอออกมาจากห้องขังโดยบังเอิญก็ร่วมมือกับสปริ๊งโหลดเพื่อหนี แต่ก็ถูกจับทั้งคู่

ซีซั่น 3 เป็น 1 ในลูกทีม 4 คนที่มาล้างแค้นออโต้บอท แต่ก็โดนจับด้วย ให้เสียงภาษาไทยโดย วรวุฒิ วรเนตร (ฉบับการ์ตูนเน็ตเวิร์ก) และ ธวัช รัตตะชัย (ฉบับ ช่อง 3 Family)
* **สปริ๊งโหลด** (Springload) หุ่นกบ นักล่าสมบัติเชื่อเรื่องตำนานโดราดัส นิสัยไม่เชื่อใจใคร กับหาทางไปเสมอ แต่ถูกจับ แล้วถูกควิลล์ไฟร์ปล่อยตัวมาเพื่อหนี แต่ก็ถูกจับอีก

ช่วงปลายซีซั่น 2 หนีออกจากกลุ่มไปก่อน กับในซีซั่น 3 เจอแผนที่ไปโดราดัสแต่ก็ถูกทีมบีจับกับแผนที่ถูกทำลาย ให้เสียงภาษาไทยโดย วรวุฒิ วรเนตร (ฉบับการ์ตูนเน็ตเวิร์ก) และ สิทธิสม มุทธานุกูลวงศ์ (ฉบับช่อง 3 Family)
* **บิส** (Bisk) หุ่นกุ้งตัวโต ยิงลำแสงจากปาก กับสติเพี้ยนจนถูกจับ แสวงหาความตื้นเต้น
* **โอเวอร์โหลด** (Overload) หุ่นตัวใหญ่มีผิวเป็นเกราะกับจอมพลัง คือสปาย ชอบทำตัวเด่น พูดสุภาพ จุดอ่อนคือใบหน้า

### อื่นๆ

* **ซิซซา** (Zizza) เป็นตัวละครรับเชิญที่ปรากฏตัวช่วงปลายฤดูกาลที่ 1 เธอมีความสามารถพิเศษในการสะกดจิตให้มนุษย์กลายเป็นทาส แต่เธอก็มีอุปนิสัยส่วนตัวคือไม่ชอบอากาศหนาวเอามาก ๆ ภายหลังเธอถูกสตรองอาร์มกับวินด์เบลดร่วมมือกันจับตัวไว้ได้
* **โกลว์สไตรค์** (Glowstrike) เป็นตัวละครรับเชิญที่ปรากฏตัวเพียงไม่กี่ตอน เธอเป็นหุ่นยนต์เพศหญิงที่มีอุปนิสัยไม่เหมือนดีเซปติคอนส์ตัวอื่น ๆ และไม่ค่อยเข้าสังคมเท่าใดนัก
* **ซูโด** (Zudo) ตัวละครรับเชิญที่ปรากฏตัวในช่วงปลายฤดูกาลที่ 1 มีความสามารถพิเศษคือ สามารถแปลงกายเป็นหุ่นยนต์ตัวใดก็ได้ตามประสงค์ แต่ภายหลังซูโดก็ไปไม่รอด ถูกทีมบัมเบิ้ลบีจับขังไว้ในแคปซูลชนิดพิเศษเช่นเดียวกับหุ่นยนต์ตัวอื่น ๆ
* **เมกะทรอนัส** (Megatronus) คืออีกชื่อหนึ่งของ **[[ฟอลเลน (ทรานส์ฟอร์มเมอร์ส)|เดอะ ฟอลเล่น]]** (The Fallen) เป็นตัวละครรับเชิญที่ปรากฏตัวช่วงปลายฤดูกาลที่ 1 มีหลักฐานปรากฏว่าเมกะทรอนัสเคยร่วมมือกับเหล่าบรรพบุรุษของอ็อพติมัส ไพรม์ทั้งสิบสามตัว ซึ่งเรียกกันว่า เดอะ เธอร์ทีน (The Thirteen) เพื่อกำจัดยูนิครอน แต่ภายหลังเมกะทรอนัสได้หักหลังพวกเขาด้วยการสังหาร โซลัส ไพรม์ บรรพบุรุษของอ็อพติมัส ไพรม์ ตัวหนึ่งสิ้นชีพไป และถูกจับขังไปมิติอื่นที่ว่างเปล่าจนถึงบัดนี้ สิ่งเดียวที่เขาต้องการคือ การกำจัด อ็อพติมัส ไพรม์ ให้ได้ แต่สุดท้ายเมกะทรอนัสก็ถูกอ็อพติมัส ไพรม์ และทีมบัมเบิ้ลบี ร่วมกันกำจัดเขาได้สำเร็จ

### กลุ่มของสตาร์สครีม
* **สตาร์สครีม** (Starscream) เป็นตัวละครรับเชิญที่ปรากฏตัวครั้งแรกในฤดูกาลที่  2½ เขากลับมาเพื่อตามหาอาวุธพิเศษที่ยังหลงเหลือจาก **ทรานส์ฟอร์มเมอร์ส ไพร์ม** (การ์ตูนชุดภาคที่แล้ว) และเพื่อล้างแค้นบัมเบิ้ลบีอันเนื่องมาจากเหตุการณ์ในการ์ตูนชุดภาคที่แล้ว บัมเบิ้ลบีฆ่าเมกะทรอนตายที่ยานบินของตนเอง ต่อมายูนิครอนได้ยึดร่างเมกะทรอน  สตาร์สครีมจึงคิดจะสร้างดีเซปติคอนส์เสียใหม่ แต่ถูกพวกพรีเดคอนส์มาล้างแค้นอันเนื่องมาจากการที่สตาร์สครีมเคยไปกดขี่ข่มเหงพรีเดคิง หัวหน้าของพรีเดคอนส์ แต่สตาร์สครีมก็หนีรอดมาได้ หลายปีผ่านไปเขาได้ดัดแปลงร่างกายเป็นแบบใหม่ และสร้างกองทัพขึ้นใหม่อีกครั้งโดยร่วมกันทำการอย่างลับ ๆ เมื่อเขาได้พบดาบดาร์กสตาร์เซเบอร์ จึงถามข้อมูลเรื่องเวพอลไรเซอร์ หุ่นยนต์ขนาดเล็ก หรือ มินิ-คอน ที่สกาเวนเจอร์ใช้เป็นอาวุธ จนเวลาต่อมาสตาร์สครีมใช้กลโกงลักพาตัวฟิซิท สลิปสตรีม และเจ็ทสตอร์มด้วยความเข้าใจผิดไปเพื่อล่อให้บัมเบิ้ลบีออกมาสู้

## แหล่งข้อมูลอื่น
[ข้อมูลเพิ่มเติมเกี่ยวกับ ทรานส์ฟอร์มเมอร์ส โรบอท อิน ดิสไกส์ 2015 ฉบับภาษาอังกฤษ](http://tfwiki.net/wiki/Transformers:_Robots_in_Disguise_(2015_cartoon))

หมวดหมู่:การ์ตูนอเมริกัน
หมวดหมู่:ทรานส์ฟอร์เมอร์ส
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:รายการโทรทัศน์ที่มีฉากในสหรัฐ
หมวดหมู่:การ์ตูนทีวีแอนิเมชันที่มีฉากในสหรัฐ
หมวดหมู่:ซูเปอร์ฮีโรที่เป็นหุ่นยนต์
หมวดหมู่:ภาพยนตร์ชุดทางโทรทัศน์ภาคต่อ
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ